**TÁJÉKOZTATÓ**

Tájékoztatom a Tisztelt Lakosságot, hogy **Babosdöbréte** Község Önkormányzata **TANÉVKEZDÉSI TÁMOGATÁST** NYÚJT azoknak a családoknak, akik a következő feltételeknek EGYÜTTESEN megfelelnek:

A tanévkezdés megkönnyítése érdekében a tanévkezdési támogatás az

* általános iskolában,
* iskolarendszerű, nappali tagozaton gimnáziumban, szakközépiskolában, szakiskolában,
* iskolarendszerű, nappali tagozaton OKJ-s képzésben,
* iskolarendszerű, nappali tagozaton felsőoktatási szakképzésben,

tanulmányokat folytató gyermek és fiatal felnőtt részére a **25. életévé**nek betöltéséig nyújtható.

(3) A tanévkezdési támogatás további feltétele, hogy kérelmező családjában az egy főre jutó havi jövedelem az öregségi nyugdíj mindenkori legkisebb összegének **nyolcszorosát** (228.000,- Ft).

(5) A tanévkezdési támogatás iránti kérelem az önkormányzat által erre a célra rendszeresített – a szociális rendelet 3. melléklet szerinti – formanyomtatványán nyújtható be **2022. július 31. napjáig.** A határidő elmulasztása jogvesztő.

(6) A nem tanköteles korú gyermekek és fiatal felnőttek csak abban az esetben jogosultak a támogatás átvételére, ha tárgyév **szeptember 30-ig** igazolják az adott támogatott csoportba tartozásukat. A támogatás megállapításának és átvételének feltétele az adott tanulmányi évre, illetve félévre vonatkozó iskolalátogatási igazolás benyújtása a tanulmányi jogviszony fennállásáról. A határidő jogvesztő.

A **kérelem**hez csatolni szükséges:

* a család tagjainak **jövedelemigazolás**át, a szociális rendelet **1. melléklete** szerinti jövedelemnyilatkozatot,
* Nem tanköteles korú (16 év felettiek) kedvezményezettek esetén az **intézmény igazolás**át a jogviszony szeptemberi fennállásáról

A szükséges mellékletek letölthetők a [www.babosdobrete.hu](http://www.babosdobrete.hu) honlapról, vagy a hivatalban, falugondnoktól kérhetők.

Az Önkormányzat eddig a támogatást egyéni vizsgálat nélkül megítélte MINDEN érintett családnak. Azonban a Zala Megyei Kormányhivatal felülvizsgálta az önkormányzatnak a szociális igazgatás és szociális ellátások helyi szabályairól szóló 2/2015. (II. 28.) önkormányzati rendeletét, és megállapította, hogy minden juttatásnál kötelezően érvényre kell juttatni a RÁSZORULTSÁG ELVÉT, azaz jövedelemvizsgálat nélkül nem nyújtható semmilyen szociális célú támogatás. Erre tekintettel a képviselő-testület felülvizsgálta a rendeletét, és fentiek szerint módosította azzal a céllal, hogy lehetőleg továbbra is biztosíthassa MINDEN tanuló részére a támogatást. Ehhez szükséges az Önök közreműködése is.

Zalaszentgyörgy, 2022. június 21.

Tisztelettel

Takácsné dr. Simán Zsuzsanna sk.

jegyző